
Compartiment Logistic Administrativ
Nr.CLA50303  din 04.06.2014                                                            
     A P R O B A T
                                                                                                              PRIMAR

                                                                                                        NICOLAE ROBU

REFERAT  

privind aprobarea participării Direcţiei Poliţiei Locale Timişoara 
la „Programul de Stimulare a Înnoirii Parcului Auto Naţional” -  2014  în vederea achiziţionării  1 (unui) autovehicul prin acest program
Achiziţionarea de autoturisme, inclusiv a celor prin ,,Programul de Stimulare a Înnoirii Parcului Auto Naţional” de către instituţiile publice a fost limitată odată cu apariţia O.U.G nr. 34/2009. Astfel, conform art. 24 alin. 1, lit. (a) din actul normativ menţionat, ,,De la data intrării în vigoare a prevederilor prezentei ordonanţe de urgenţă, autorităţilor şi instituţiilor publice prevăzute la art. 21 li se interzice achiziţionarea, preluarea în leasing sau închirierea de

a) autoturisme, astfel cum sunt acestea definite la alin. 1 al art. 3 din O.U.G nr. 109/2005, privind transporturile rutiere, aprobată cu modificări şi completări prin Legea nr. 102/2006, cu modificările şi completările ulterioare”.
Această interdicţie a fost ridicată în cazul instituţiilor publice, cu titlu de excepţie, prin O.U.G nr. 109/2010, care la art. I, pct. 2 stipulează că la art. 24, alin. 3 din O.U.G nr. 34/2009 , după lit. d se introduce o nouă lit. e, cu următorul cuprins:

   e) ,,achiziţionarea de autoturisme în cadrul ,,Programului de Stimulare a Înnoirii Parcului Auto Naţional”, aprobat prin O.U.G nr. 196/2005 privind Fondul de mediu, aprobată cu modificări şi completări prin Legea nr. 105/2006, cu modificările şi completările ulterioare”.

În prezent, Parcul auto al Direcţiei Poliţiei Locale Timişoara este format din 7 autovehicule, marca Peugeot 207 și 1 autoturism Mercedes Vito (transmise în administrarea Direcției Poliției Locale Timișoara prin HCLMT nr.88/26.02.2013), dintr-un microbus, marca Ford Transit 115 CL și    1 autoturism  Renault Trafic 2.5 D (transmise, cu titlu gratuit,  în proprietatea Direcției Poliției Locale, prin HCLMT nr.100/11.03.2014)  şi dintr-un autoturism Daewoo JF696 Nubira II (transmis în administrarea D.P.L.T. prin  HCLMT nr. 441/20.12.2010).
Prin H.C.L. nr.193/15.04.2014, Consiliul Local al Municipiului Timișoara aprobă casarea și predarea autovehiculelor uzate (autoturismele Renault Trafic 2.5 D și Daewoo JF696 Nubira II) și participarea în cadrul Programului de Stimulare a Înnoirii Parcului Auto Naţional (P.S.I.P.A.N.)-2014 în vederea achiziționării a 2 (două) autovehicule noi.  
Pentru cele două autovehicule menționate s-a aprobat includerea în Bugetul Local pe anul 2014, Secțiunea dezvoltare, Capitol 61.02. Ordine Publică și Siguranță Națională, subcapitol 61.02.03.04. Poliție Locală ,Titlul X Active nefinanciare-Cheltuieli de capital, art.71.01.Active fixe, alin. 71.01.02. Mașini, echipamente și mijloace de transport  suma de 128.340 lei reprezentând prețul estimat calculat pentru achiziția a două autoturisme.
Prin Hotărârea nr. 22/24.04.2014, Consiliul de Administrație al societății PIEȚE SA Timișoara aprobă donația către Direcția Poliției Locale a unei autoutilitare, marca DACIA, cu nr. de înmatriculare TM 08 JIL, cu o vechime mai mare de 10 ani de la anul fabricației (2001) și de la prima înmatriculare în România (2001), iar prin H.C.L. nr.288/20.05.2014, Consiliul Local Timișoara aprobă acceptarea donației de către Direcția Poliției Locale. În conformitate cu Ordinului nr.364/19.03.2014 pentru aprobarea Ghidului de finanţare a Programul de Stimulare a Înnoirii Parcului Auto Naţional (P.S.I.P.A.N.), emis de către Ministerul Mediului şi Schimbărilor Climatice, art. 31, Direcţia Poliţiei Locale Timişoara poate participa în cadrul programului și cu acest autovehicul, deoarece îndeplineşte criteriile de eligibilitate.
Ţinând cont de prevederile art.5, alin. (8) din Ordonanţa nr.80/2001 (actualizată) privind stabilirea unor normative de cheltuieli pentru autorităţile administraţiei publice şi instituţiile publice prin care se interzice achiziţionarea de autoturisme cu capacitate mai mare de 1600 cmc şi al căror preţ nu poate depăşi contravaloarea în lei a sumei de 18.000 euro, inclusiv TVA, estimăm astfel suma necesară bugetului Direcţiei Poliţiei Locale Timişoara pentru achiziţionarea unui autoturism nou, la un curs valutar de 1 euro=4,6 lei:
18.000 euro x 4,6 lei x 1 autoturism = 82.800 lei (inclusiv T.V.A.) 

Din totalul sumei, scădem valoarea de 6.500 lei, reprezentând cuantumul primei de casare, rezultând suma de 76.300 lei (inclusiv T.V.A.), respectiv 61.532,26 lei (fără T.V.A.)  
            În baza celor expuse, în conformitate cu art.32, alin. (n) din  Ordinului nr.364/19.03.2014 pentru aprobarea Ghidului de finanţare a Programul de Stimulare a Înnoirii Parcului Auto Naţional 
PROPUNEM:
1. Aprobarea  participării  Direcţiei Poliţiei Locale Timişoara la ,,Programul de Stimulare a Înnoirii Parcului Auto Naţional”– 2014, în vederea achiziţionării  1 (unui)  autovehicul nou pentru parcul auto propriu.

2. Aprobarea casării  şi predarea autovehiculului uzat, marca DACIA,  cu datele de identificare menţionate în Anexa nr. 1, care face parte integrantă din prezentul referat, pentru participarea la ,,Programul de Stimulare a Înnoirii Parcului Auto Naţional”-2014.

3. Aprobarea  solicitării în cadrul ,,Programului de Stimulare a Înnoirii Parcului Auto Naţional”- 2014 a sumei de 6.500 lei, reprezentând cuantumul primei de casare (fără eco-bonus) pentru autovehiculul uzat. 

4. Aprobarea alocării sumei de 76.300 lei (inclusiv T.V.A.)  în bugetul Direcţiei Poliţiei Locale Timişoara, reprezentând diferenţa până la acoperirea integrală a preţului pentru achiziţia autovehiculului nou din cadrul ,,Programului de Stimulare a Înnoirii Parcului Auto Naţional”- 2014. 

ANEXA NR.1 

DATELE  DE  IDENTIFICARE  ALE  AUTOVEHICULUI  UZAT

CE FACE OBIECTUL PARTICIPARII LA 

,,Programul de Stimulare a Înnoirii Parcului Auto Naţional”– 2014
	Nr. crt.
	Categoria
	Marca
	Tipul
	Anul fabricaţiei
	Data

primei înmatri-

culări
	Numarul de identificare


	Nr.
înmatri-culare
	Capaci-tatea cilindri-că (cm3)

	1
	Autoutilitară
	Dacia
	Drop Side
	2001
	31.08.2001
	UU1D2711913002183
	TM 08  JIL
	1557


DIRECTOR EXECUTIV ADJUNCT                                         

     Jr.Ec.  DOREL  COJAN                                               

DIRECTOR  EXECUTIV ADJUNCT

     CRISTINA SCUTARIU

       Întocmit,

Responsabil C.L.A.

Lăcrămioara Pletea                                                                                                 
